DIN TRECUTUL MOȘNENILOR AREFENI 


Aproape de graniţă la vreo 20 km spre miazănoapte de 
Curtea-de-Argeş se găsește satul Areful din jud Argeş. 

Acest sat moşnenesc a avut de înfruntat multe pentru 
a'şi apăra moşia de poftele cotropitorilor şi a isbutit să şi-o 
păstreze măcar în parte. Cu hrisoavele în sân, înfăşurate ca 
nişte scumpe odoare, plecau când şi când să se jăluiască şi 
să ceară dreptate. Nici timpul pierdut, nici cheltuielile, nici 
osteneala drumurilor lungi şi grele nu le micşoră îndârjirea 
cu care luptau pentru a li se respectă neatinse drepturile 
lor. Şi dacă in unele vremuri dreptatea se îndoiă ori veniă 
prea târziu, recurgeau la un mijloc mai aspru dar potrivit 
cu împrejurările : cu forţa alungau pe cotropitor şi stăpâneau 
prin forţă până când în urma unei alte judecăţi reuşeau să 
scoată la iveală sfânta dreptate Pare-se că după ei totul 
le era îngăduit când vedeau că li se răpeşte pe nedrept 
averea. i 

Cu ajutorul câtorva acte (1) ce am cunoscut graţie bună- 
voinței d-lui avocat C. Vasilescu din Piteşti, voiu scrie cevă 
din trecutul sbuciumat de judecăţi al acestui cuib de moşneni, 
ascuns între culmile Carpaţilor. 

Numele acestui sat azi este Areful, pronunțat Aref şi 
Hâref, Aref şi Haref. Moşnenii se numesc moșneni Arefeni 
dar şi Herişani. Altă dată se ziceă satul, Hareşul, (2) 
„Hareşianilor, (3),„Jareşianilor, (4). In secolul XVIII găsim: 
Harefu şi Arefu (5). 


1) Aceste acte sânt căpii scoase după condica de documente ale mun- 
ților Arefu, legalizată de Domn, prezentată la Arhivele Statului de 
G. Ștefănescu şi sânt colecţionate de A. Petruţiu, şeful secţiunei istorice. 

2) Un doc. din 1545 lunie 3 şi 1546 Aprilie 8. 

3) Doc. din 1546 Februarie 11. 

4) Doc. din 1570 luţie 3. 

(5) Doc. din 1742 şi 1745. 

Moşia Arefenilor la inceput a fost foarte mare. Ea se 
întindeă la răsărit până în hotarul Căpăţânenilor şi Cheia- 
nilor, la apus până în hotarul Cârsteneştilor şi al Sălătru- 
cului, iși spre miazănoapte până la hotarul ărei Făgăra- 
ului (1). 

? De când există acest sat nu putem preciză. In actele ce 
avem din secolul XVI se spune că eră a lor bătrână şi drea- 
ptă ocină și moşie încă din zilele lui Dan şi ale lui Vlad 
Ţepeş, deci satul există în prima jumătate a secolului NV. 

Este, însă, foarte probabil că în aceste ascunzători — locuri 
potrivite pentru traiu şi in timpul năvălirii barbarilor — au 
fost din cele mai vechi timpuri aşezări omeneşti şi că Dan, 
fie Dan ÎI (1420-1424 și 1427—1431) sau Dan III (1446—1448) 


(6) Doc. din 1606 lunie 27. In acest document se arată amănunţit 
hotarele moşiei: „Semnele şi încongiurarea hotarelor Hareşianilor 
se începe de către Cârsteneşti şi de către Sălătrucu dela plâişorul 
Cârsteneştilor din jos merge pe vârful plaiulni pe slemnean până la 

lăişorul cel de sus şi de acolo de către Sălătruc merge pe slemne 
Beliturii şi tae drept şi ţine plaiul în sus la munte până la vârful 
Greerului şi de acolo peste curmătură până la isvor şi de acolea pe 
pisc în sus până la Cununa brazilor în plaiul muntişorului şi de acolea 
pe plaiu în sus până la vârful Gruiului Căpăţânei la piatra giamină, 
şi de acolea pe marginea golului Căpățânii până la fundul Ştiubeiului 
şi de acolea pe cununa bradului şi pe poalele Clăbucetului până la 
stâlpul purcarului şi de acolea pe cununa brădetului până la cur- 
mătura Vulturului şi de acolea până la Modrugatu; şi de acolea pe 
pisc în sus peste Comarnice şi pe piscul Oscaruşeţului în jos pâna 
la isvorul paltenului; şi de acolea pe isvorul paltenului în sus până 
la hotarul scaunului Făgăraşului, şi de acolea iarăși pe slemne spre 
răsăritul soarelui pe hotarul cel vechiu până la obârşiă râului Budei 
care se numeşte Argeşiu; şi de acolea pe apa Budei în jos până la 
podul Jiurjiovului şi de acolea tot pe apa Budei adică pe râul Ar- 
geşiului în jos până între râuri şi de acolea ese la dreapta şi de acolea 
dela dreapta până la gura văii rele şi de acolea pe valea rea în sus 
până la piscul Jderului, piscul Călugărului şi de acolea drept până 
la pleşia pietrii şi de acolea până la valea lui Stan şi de acolea până 
la pleşia Câprioarei şi de acolea drept până la locşor şi de acolea 
drept până la mlaca stânii şi de acolo în jos până la gunoiul hota- 
rului şi de acolea în jos pe hotarul cel vechiu pe vălceaua Vârtoa- 
pelor şi pe vălceaua Uolnicelor şi până la Cândea la piatra cea mare 
şi la gruiul Căpățânii şi pe slemnea lazului până la Măgurele lazului 
şi de acolea până la piatra neamului Dvornicului şi de acolea pe din 
jos de pădurea Corugei şi pe secătura lui Monea şi de acolea merge 
drept la plăişorul Cârsteneştilor şi acolo se împreună incongiurarea 
hotarului satului Hareşiului de unde se incepe. După cum se vede 
mai toate numirile sânt româneşti. 

Cf. Radu Rosetti. Pământul, sătenii și stăpânii în Moldova, pag. 132 
și urm. G. Panu Cercetări asupra stării ţăranilor în veacurile trecute 

artea 1 112 şi urm. 

şi Vlad Tepeş au confirmat drepturile vechilor stăpâni, lucru 
cel vor fi făcut — poate — şi Domnii anteriori. Va fi fost 
această moşie la început, a unuia singur sau a mai multora, 
nu știm. La 1545 se ştiă că stăpânii ei au fost 7 oameni 
după care se şi socotea că umblă pe 7 moși dintre careo 
parte mai mare pare a fi avut moşul Oprea. Aceşti 7 oameni 
și apoi urmaşii lor, moşnenii Arefenii, erau deplin stăpâni pe 
toată moşia care se compunea din: „satul Hareşiului şi cu 
toate moştenirile şi moşiile şi delniţele și morile câte sânt 
în hotarul lor şi cu tot câmpul şi pământurile şi isvoarele 
şi rodurile şi pădurile şi munţii şi dealurile şi cu tot venitul 
din hotar până în hotar.“ Ca mai toţi moșnenii, Arefenii 
bătură de multe ori drumul judecăților. La inceput îi găsim 
judecându-se cu vecinii, apoi mai târziu între ei şi, cu cât 
ne apropiem de secolul al XIX, judecându-se cu străinii cari 
voiau să intre in moşia lor. 

Asupra felului cum s'au urmat aceste judecăţi vom da 
şi unele amănunte, cari pot fi interesante pentru Istoria 
Dreptului. 

Hărţuelile cu vecinii începură încă din secolul XV. Ală- 
turi de ei spre răsărit eră moşia domnească a cetăţii Poe- 
nari pe care se aflau satele Căpăţâneni, Poenari numiţi une- 
ori Cheiani, de sigur după defileul prin care trece Argeşul 
şi numit Cheia Argeșului (1). Se pare că hotarele între cele 
2 moşii n'au fost fixate în chip lămurit dela început căci 
mai totdeauna s'au certat pentru aceste hotare. Pe lângă 
cărțile dela Dan şi Vlad Ţepeş Aretenii mai dobândiseră o 
carte de întărire și dela Laiot Basarab, după cât se vede, 
cu ocazia unei judecăţi. In vremea lui Strol Spătarul (2) şi 
a Doamnei Băsarăboia, Căpăţânenii şi Cheianii incălcaseră 
„impresuraseră“ moşia A relenităi dar fură prinşi de Spătar şi 
obligaţi să respecte stăpânirea Arefenilor. Nu mai ştim ce 
s'a întâmplat intre ei până pe vremea lui Radu Paisie (1535- 
Mart 1545) când Căpăţânenii intrară în moşia Hareşanilor, 


(1) Sătenii din Căpăţineni şi Poenari aveau după cât se vede numai 
folosința moşiei domnești, puteau însă ba se parecă erau chiar datori 
să se judece chiar ei când cineva i-ar fi incălcat hotarele. Mai târziu 
situaţia li s'a înrăutățit. Este posibil să fi fost aşezaţi pe această 
moşie pentru a face slujbă la cetatea Poenari, a cărei construcţie se 
atribuie lui Ţepeş. A 

(2) Acesta trebuie să fie Strol pe care-l a la 1495 şi 1501 
spătar, (la 1496 mare spătar), la 1504 vornic la 1505 mare vornic, la 
„1507 provizor curial“ (==mare vornic). vezi Bogdan. |. Relaţiile Ţării 
Româneşti cu Braşovul şi cu Ţara Ungurească, ed .II No. 307. 

le stricară hotarele şi le luară bucatele. Hareşanii jeluindu- 
se Domnului, acesta rezolvi afacerea prin jurământ de borer. 
Căpăţânenii luară „lege“ 12 boeri, cari au jurat că n'au intrat 
Căpăţânenii în moşia Hareșanilor. Aceştia însă, luară „lege 
peste legea“ Căpăţânenilor 24 de boeri care au jurat contra- 
riul aşa în cât Căpăţânenii „au rămas de lege“ înaintea 
acelui Domn (1). 

Pe atunci autoritatea lucrului judecat nu eră luată în 
seamă. Pierdeai procesul la un Domn, te adresaila cel care 
veniă, astfel că schimbarea Domnilor eră bucuria celor ce 
pierduseră judecăţile. 

In prima domnie a lui Mircea Ciobanul (Martie 1545 
Februarie 1553) Hareşanii se plânseră că vecinii lor Căpăţâne- 
nii şi Cheianii le-au cotropit din nou o parte din moşie. Domnul 
judecând „pre lege şi pre dreptate“ cu toţi dregătorii săi, 
după ce citi cărţile bătrâne ale jăluitorilor din care se vedeă 
că moşia în hotarele arătate de ei era a lor încă din zilele 
lui Dan Vodă şi Vlad-Vodă Ţepeş, întăreste prin hrisovul 
din 11 Februarie 1546 (2) stăpânirea Hareşanilor „câţi sunt 
judeci ca să le fie lor Hareșul tot cu tot hotarul pre bătrâ- 
nele hotare“ pe care le şi arată. 

Fie că la această judecată nu luaseră parte şi Cheianii, 
fie că erau nemulţumiţi pe hotărârea dată, în curând îi vedem 
reclamând că Hareşanii le-au impresurat moşia. Din porunca 
Domnului; merse la faţa locului jupân Vlaicul, mare armaş 
şi cu boerii din trei judeţe in număr de 36. Aceştia umblând 
pe urma lui Drăghici vornicul şi Secară slugerul „au hotărât 
şi au jurat cu sufletele lor că n'au inpresurat Hareşanii moşia 
domnească“. Întemeiat pe aceasta, Domnul confirmă din nou 
stăpânirea Hareşanilor la 1546 lunie 3, iar Cheianii, şi Căpă- 
ţânenii şi de astădată „rămân de lege“. 

O altă confirmare a stăpânirei Hareşanilor „câţi sunt 
judeci“ o făcuse tot Mircea la 1546 Aprilie 8, probabil 
tot cu prilejul unei judecăţi cu arătaţii vecini, când au pre: 


(1) Docum. din 1572 ghenare 19 dat de Alxandru Vodă şi în care 
se arată şi judecata făcută înaintea lui Radu Vodă, domn anterior lui 
Mircea Ciobanul, deci a lui Radu Paisie. 

(2) In actele ce am cunoscut, documentul acesta are data de 7o5o 
Februarie 11, ceeace ar fi 1542 dar cum Mircea Ciobanul venise la 
domnie în Martie 1535 şi cum dinalt document din 1546 Aprilie 8 
rezultă că cel cu data de 7oso e anterior, urmează că data lui 
trebue să fie 1546 Fevruarie. Acelaş lucru se poale spune de 
un De apatic datat 7050 lunie 3, care însă trebue să fie din 1545 sau 
1546. 


DIN "TRECUTUL MOȘNENILOR AREFENI 687 


zintat Domnului și cartea lui Laiotă Basarab Voevod, de 
sigur pentru a convinge şi mai mult pe Domn de dreptatea 
cauzei lor. 

Linişte tot nu fu căci se schimbă Domnul. In timpul nouei 
domnii a lui Pătraşcu Vodă (Februarie 1353 Dec. 1557) 
Căpăţânenii stricară din nou hotarele şi prădară pe Hareşani. 

Ce se va fi făcut atunci nu ştim; dar în timpul domniei 
a doua a lui Mircea Ciobanul (lanuarie 1558— Septemvrie 
1559) — pare-se că în urma unei judecăţi — Hareșanii şi-au 
întors prada dela Căpăţâneni (1). 

Chestiunea prăzii nu mai fu adusă curând în discuţie, dar 
se ivi alt motiv de ceartă. Găsinde-se un om mort în aceste 
părţi Hareşanii şi Căpăţănenii se acuzau reciproc de omorul 
descoperit şi pentru care trebuiau să plătească o amendă 
destul de însemnată, o deşugubină. Ajungând cu jălbi ina- 
intea lui Petru Schiopul Domnul de atunci (Septembrie 1559 
— lunie 1568).Căpăţânenii au jurat cu 12 boeri că omorul 
e săvârşit de Hareşani dar aceștia juraseră cu 24 de boeri 
că e săvârşit de Căpăţâneni, astfel că cei invinşi fură tot 
Căpăţânenii (2). 

Veni alt Domn, Alexandru II. fiul lui Mircea Ciobanul (lunie 
1568 — 25 lulie 1577). Căpățânenii se jăluiră pentru prădarea 
ce le făcuseră Ali şi pentru care se judecaseră în a 2-a 
domnie a lui Mircea Ciobanul. Alexandru le-a dat lege 12 
boeri care să jure că nu sânt vinovaţi. Până acum, cum am 
văzut, tot mai găsiseră boeri care să jure şi pentru ei ; se 
vede insă că se convinseseră toţi că n'au dreptate căci la 
ziua fixată nau putut aduce numărul cerut de boeri şi au 
rămas de lege şi inaintea acestui domn, care întăreşte stă- 
pânirea Hareşanilor prin 2 hrisoave: unul din 1570 lulie 5 (3) 
şi altul din 1572 lanuarie 19. 

După atâtea judecăţi se pare că şi Căpățânenii văzură că 
nu mai este nimic de făcut şi că trebue să-i respecte ho- 
tarele. In orice caz nu mai avem ştiri despre niscaiva cer- 
turi între ei şi despre o confirmare a stăpănirei Arefeni'or, 
care, astfel, îşi duseră cătăva vreme viaţa în linişte. Când 
sosiră timpurile de vijelioasă vitejie ale lui Mihai Viteazul 


(1) Doc. din 1570 Iulie 5. 

(2) Doc. din 1572 lanuarie 19. 

(3) Cu ocazia dării aceatui hrisov s'a făcut şi o vânzare pe care 
o constată Domnul tot prin acel hrisov. Nân din Arefa cumpărat dela 
Radu Scurtul din Sălătruc 8 fălci de pădure drept un cal bun. 

desigur că cuibul de voinici dela Aref îşi va fi dat tributul 
cu îmbelșugare. Intre cei. ce au înfruntat cu atâta bărbăţie 
pe duşman la Călugăreni vor fi fost şi aceşti munteni cu 
plete lungi, mândri ca brazii munţilor în care trăiau şi deprinşi 
să lupte cu fiarele sălbatice. Mulţi dintre ei vor fi trecut 
cu Radu Buzescu şi cu Banul Udrea în Ardeal prin pasul 
Turnu- Roşu așă de aproape de ei, şi mai tărziu in Mol- 
dova şi poate mulţi vor firoşit cu sângele lor apele Murăşului 
la Mirăslău. Unii poate îl vor fi însoţit când învins fugi la 
Făgăraş care nu eră departe de moşia lor. Desigur însă că 
ei au luat parte la lupta ce Mihai dete pe lângă Argeş contra 
oastei lui Simion Movilă, când, după luptele cu Polonii dintre 
apa Buzăului şi Teleajen în care fu biruit, se furişă prin vă- 
ile munţilor şi ajunse în părţile Argeșului. 

La o confirmare a drepturilor ce aveau asupra moşiei 
nu se vor mai fi gândit fiindcă acum trebuiă apărată moşia 
cea mare, moşia neamului pe care un viteaz voiă s'o intregea- 
scă şi so mărească: 

După ce eroul se stinse în câmpia Turdei, veniră la Radu- 
Serban sub ale cărui steaguri vor fi servit și arătându-i căr- 
țile bătrâne cerură întărirea drepturilor lor. Prin hrisovul din 
27 lunie 1606 Domnul le confirmă stăpânirea asupra moşiei 
lor de baştină, arătând în chip amănunţit hotarele iar Arefe- 
nii îi dăruiră— după obiceiu — un cal galben, bun şi fru- 
mos. 


* 4 * 

Din felul cum au trăit în sec. XVII aflăm cevă, care ne 
arată ce îndurau chiar moşnenii în acele vremuri de restrişte. 

Pe vremea lui Duca-Vodă (Noemvrie — Decemvrie 1674 — 
Noembrie 1678) tot satul Arefului fugise, ascunzându-se 
fiecare unde puteă spre a scăpă de dările ce li se cereă. 
Logofătul Grigore Albescu, care eră însărcinat cu strănge, 
rea dărilor prinzând cine ştie prin ce mijloc 3 Arefeni le-au 
cerut să-i dea roo taleri; desigur aceasta eră partea cu 
care trebuiă să contribue tot satul la plata dăjdiei orânduite. 
Neavând de unde plăti, aceşti 3 nenorociţi fură închişi şi 
trataţi cum cerea obiceiurile timpului. Deoarece mijloacele 
acestea nu puteau produce banii ceruţi de Domn, Logo- 
fătul propuse celor 3 închişi să-i vânză lui pentru acea sumă 
muntele Jorjei din hotarul lor. Neputând altfel trebuiră să 
primească şi, ca reprezentanţi ai tuturor moșnenilor, făcură 

un zapis prin care vindeau acel munte, Numai astfel fură 
liberaţi. 

Mai tărziu când furia năprasnică a strângătorilor de dări 
s'a potolit, Arefenii au revenit în sat „ s'austrânstot Hareful, 
cum se zice întrun document. Atunci logofătul Grigore 
trimise cu zapisul pe fiul lui şi pe părcălabul său înpreună 
cu alţi săteni şi preoţi — pe care îi convinsese să-l recunoască 
de bun — ca să se iscălească şi de ceilalţi preoți şi „megiiaşi“(1) 
din sat, recunoscându-se astfel că numai cei 3 nu puteau 
reprezenta şi obligatot Areful. Fiindcă moşnenii recunoşteau 
numai o parte din datoria trecută în zapis, logofătul spre 
a se despăgubi de întreaga sumă, procedă la o executare 
sumară. S'a luat sătenilor 18 vaci cu lapte, 23 boi, 35 oi, 
74 care cu fân, o iapă și tot ce s'a găsit mai de preţ prin 
case; acestea, desigur, peste bătăile și chinurile ce vor fi 
îndurat. Ne putem închipui ce spetacol va fi fost în Aref 
când se ridică aproape toată avereă nenorociţilor săteni, cari 
de abiă se întorseseră din adâncimele pădurilor! Deprinşi 
să sufere, bieţii moşneni cerură ca să li se deă, după 
atâta jăfuială, cel puţin zapisul de teamă să nu le ceară 
datoria a 2 a oară. Logofătul le-a spus că-l vă dă lui Nea- 
goe Ciocan, sătean din Aref, care erâ sluga sa, dar nu la 
dat. Arefenii nu mai fură supăraţi până în zilele lui Con: 
stantin Brâncoveanu, când Marica nora logofătului Grigore, 
scoțând zapisul, pretindea să i se deă arătatul munte. Arefenii 
Jăluindu-se la Domn, acesta trimete la faţa locului pe Şerban, 
fost mare Comis, ispravnicul judeţelor Argeș şi Muscel. 
Mergând în localitate după ce-i strânse pe toţi, trimisul 
domnesc hotări ca afacereă să se rezolve prin jurământ. 
In biserică cu mâinele pe sf. evanghelie a jurat jupâneasa 
Marica şi apoi unu câte unul, 6 jurători, oameni bă- 
trâni şi anume 3 din partea moşnemilor şi 3 din partea 
Marichi. Pe lângă jurători a .mai jurat tot situl AR —3a 
de oameni, că li sa luat bucate pentru acei bani. Jupâneasa 
Marica mai aduse şi o carte a Vlădicăi cu mare blestem 
asupra vecinilor ca să mărturisească cu dreptate şi au 
mărturisit şi vecinii că nu sânt datori Hareşanii lui Grigore 
logofătul. Marica vâzând că au dreptate le-a dat zapisul, 


(1) Megiaş nu însemnează vecini, moşnean, proprietar om liber 
nesupus (vezi şi Panu. o. c. p. 623 şi 624). In actele ce am găsit: 
„megiaşi din sat“, „toţi megiaşii din satu Hareşiu“, „tutoror megiaşilor 
Hareşianilor“, „oamini toți megiaşi dela satu Hareşiu; deci erau 
din satul Hareş iar nu vecini ai acestui sat. 


690 ANDREI RĂDULESCU 


care s'a şi rupt iar omul domnesc a dat moşnenilor o carte 
de judecată prin care, după ce arată cum a procedat la 
deslegarea pricinei, anulează orice alte scrisori ar mai fl 
sreneie acel munte. Astfel Arefenii scăpară muntele. 


"Din timpurile lui "Alexandru, ful lui Mircea Ciobanul 

nu mai avem ştiri despre vreo ceartă între ei şi Căpăţineni 
şi Cheiani. In acest timp moșia domnească, pe care erau 
aşezate aceste sate, ajunse — prin dăruire — în stăpănireă 
mânăstirii lezerul din Olteniţa (1). 
Acum începură din nou judecăţile pentru hotare. Cătă vreme 
moşia eră domnească, în toate judecăţile privitoare la ea 
se infăţişau sătenii, dar de când a devenit mănăstirească 
se înfățișau egumenii. O judecată pentru hotare intre Arefeni 
şi mănăstire fu terminată în defavoarea moşnemilor prin- 
tr'o carte de hotărnicie făcută de 6 boeri hotarnici la 
1692. O nouă carte de hotărnicie sa mai făcut şi în 7212 
(1704) (2). S'a întâmplat în urmă „vremi de răsmiriţă“ şi 
țara Oltului a ajuns în stăpănireă Nemţilor (1718 — 1739). 
Moşnenii din Aref au profitat de asta şi s'au întins în 
propietatea mănăstirei, luând venitul după câţivă munţi 
ai acesteia. După ce tara Oltului s'a impreunat cu ţara mun- 
tenească (1739) Egumenul m-rei Vierosul, care eră acum 
propietarul moşiei, găsind hrisoavele de danie, se plânse 
împreună cu Egumenul m-rei lezerul —al cărui metoh eră 
Vierosul — lui Constantin Vodă Mavrocordat, care printun 
hrisov stabileşte că aceşti munţi sânt ai m-rei Vierosul. 
Trimiţând oamenii să încaseze venitul, moşnenii sau opus 
bâtând pe trimeşii mănăstirei şi i-au purtat legaţi din stână 
în stână! Mihail Racoviţă, careeră domn (Septemvrie 1741 — 
lulie (1744) trimese afacerea moşiei spre cercetare Arhiman- 
dritului m-rei Argeş iar chestiunea bătăii oamenilor mănăsti- 
rei fu dată Ispravnicului de Argeş care pedepsi pe Arefeni. 
Pentru rezolvarea procesului de propietate Arhimandritul 
în urma unei noui jălbi a mănăstirei, chemă pe ambele 
părți la târgul Argeşului (3). 

Faţă de hrisovul mănăstirei din 1692 Arefenii în cap cu 
Gheorghe, vătat de plaiu, prezentară hrisovul dela Radu 
Șerban Basarab unde se spunea că hotarul munţilor lor 


(1) Doc. din 1742 2 Sept 6 
(2) Se constată din doc. din 1845, 
(3) Poporul şi azi zice: „Argeş“ iar nu Curtea de Argeş. 

se întindeă până în apă Budei ce se numeşte Argeş şi de 
aci pe apă în sus până la podul Jiurjului. Chestiunea 
ce aveă să se regulezeacum şi care Sa mai discutat şi în 
urmă eră de a se stabili unde a fost acel pod şi mai ales 
care e acea apă Buda,ce se numeşte Argeş. Neputându-se 
lămuri lucrul la Argeș sau transportat cu toţii la faţa lo- 
cului. Acolo, după arătările unor oameni din Căpăţâneni 
și Cheiani — duşmanii din vremuri ai pârâţilor — şi ale unor 
ciobani, s'a stabilit că hotarul intre moşia mănăstirei şi a 
Arefului este pe apa Buda şi că apa Argeşului se poate 
numi Buda numai dela unirea ei cu Buda iar nu în sus și 
că piscul Mircii Vodă aparţine mănăstirei aşa că moşnenii 
trebuiau să întoarcă venitul luat (1). 

Arefenii nedreptăţiţi reclamară la noul domn Consantin 
Mavrocordat (luhe 1744 — Aprilie 1748). Acesta orândui 
în lunie 1745 săse facă o nouă cercetare de către Andrei 
Strâmbeanu, fost mare şetrar și de Gheorghe, fost mare 
căpitan de dorobanţi, ispavnicul jud. Argeş, impreună cu 6 
boernaşi, aleşi câte 3 de fiecare parte. Cercetarea aveă să 
se facă, după acte şi după mărturia oamenilor bătrâni, la 
faţa locului unde pronunțându-se hotărârea, aveă să se dea 
părţii câştigătoare cartea de judecată; dacă o parte rămâne 
nemulțumită aveă să se hotărască o zi pentru ziua când să 
fie trimise amândouă părţile impreună cu cartea de judecată 
la Divan ; cine va rămâne de judecată, cine va pierde procesul 
va plăti cheltuelile făcute de cealaltă parte cu judecata. 

Cercetarea din 1742 se bazase pe hotărnicia din 1692 și 
1704. Acum în 1745 ambele părți prezintară din nou actele ce 
aveau şi moşnenii stăruiră mai ales asupra hrisovului din 
1606 dela Radu Şerban Basarab, în care se arată aşa de 
amănunţit hotarele şi din care se vede că piscul Mircii Vodă 
şi ceilalţi munţi din proces sânt ai lor. Văzând nedreptatea 
ce li se făcuse în anul 1742, Arefenii pentru a aveă încă o 
probă la o viitoare judecată, cerură și mărturia Rucărenilor 
din scaunul Sibiului, care mărturie favorabilă le fu trimeasă 
la 22 lulie 1743 (2). 


(1) Ca vecinătate a moşiei în partea de miază-noapte nu se mai 
trece „hotarul scaunului Făgăraşului“ cum eră în documentele mai 
vehi ci, hotarul ţării unguresti“. 

(2) lată răspunsul Rucărenilor. 1743 lulle 22. Isvodu scrişorei ce 
au făcut Rucărenii din scaunul Sibiului din ţara Ardealului sătenilor 
Hareşanilor. Sănătate şi pace şi milă pohtim dela Cristos, noi Ru- 
cărenii, din scaunul Sibiului Dumneavoastră Hareşanilor; asta veţi şti 

La ziua judecății Egumenul văzând că n'are alt mijloc de 
probă a adus o carte de blestem a Mitropolitului Ungro- 
Vlahiei asupra Arefenilor ca să mărturisească chiar ei cum 
numesc isvoarele, ca hotare, şi dacă semnele din hrisovul 
lui Radu Serban sânt adevărate ori nu. Această probă s'a 
făcut astfel. In prezența a 6 preoţi 3 diaconi şi 15 moşneni 
bătrâni din Aref ale căror nume sânt trecute îintr'o foae 
iscălită de cei ce făceau cercetarea, s'a citit cartea de blestem 
în 3 rânduri ca s'o înțeleagă bine ; apoi mai întâi preoţii 
şi diaconii şi în urmă moşnenii, pe 'rând unul câte unul, au 
luat cartea de blestem, au sărutat o şi au pus-o în cap zicând 
că de vor fi asuprit ei mânăstirea măcar cu o palmă de loc 
tot blestemul din carte să cază asupra lor şi asupra copiilor 
lor. 

Dovedindu-se prin aceasta că sânt bune semnele din hri- 
sovul lui Radu Şerban s'a hotărit că piscul Mircei Vodă 
este al Arefenilor. S'a luat tot odată cartea de judecată dată 
la 1742 de Arhimandritul dela Argeş „cu greşeală“ şi s'a 
dat Arefenilor iar cartea de hotărnicie din 1704 s'a rectificat 
scriindu-se în josui ei că piscul e al moşnenilor. 

Dacă mânăstirea îi lăsă în pace,se iveşte un doritor de 
a le ocupă nişte munţi, unul Bucşănescu, care aveă moşie 
prin acele părţi. El îi imprumutase cu 200 taleri pe termen 
de 5 ani iardrept dobândă aveă să pască cu vitele iarba 
din munţi. (1) Implinindu-se termenul de 5 ani moşnenii gă- 
siră un negustor, care le da rooo taleri drept plată a ierbei 
şi îi mai imprumută cu rooo taleri cu dobândă de',„zece unul“ 
(1o*/,). Bucşănescu însă, nu voiă să lase munţii pretinzând 
că nu s'a împlinit sorocul şi că in zapis s'a scris şi un leat 
mai vechi decât cel adevărat. Judecându-se afacerea în Di- 
vanul domnesc de către Ştefan M. Racoviţă, domnul de 


că văzând noi scrisoarea dumneavoastră am socotit cu sufletele noastre 
pe amăruntul cum că noi am pomenit din cei bătrâni care au fost 
mai dinainte păcurari şi noi aceşt mai tineri fiind iar păcurari şi cu 
toţi sătenii care ne vom iscâli mai jos cum că de unde să incepeapa 
Argeşului, cât este despre apus cu vargină(?) cu tot de când am 
pomenit noi toți Argeşenii au luat alcan (?) De aceasta mărturisim 
noi cu sufletele noastre şi sunt iscăliți: Băcilă Oancea om de go de 
ani, loan Stănimir de 7o de ani, Radu Geminea de 60 de ani, lon 
Dan de 100 de ani, lon Geminea păcurar de go ani, Toader Măneasa 
păcurar de 20 de ani, Bucur Epure de 20 de ani, impreună cu birău/ 
şi cu tot satul. Şi martor Popa Ion din Rucăr. 
(1) Eră un contract de antihresă. 

atunci, Bucşănescu fu obligat la 14 Maiu 1765 să lase munţii 
şi i se rupse şi zapisul. 

După 1770 începură să se judece între ei. La 1775 se 
prezintară înaintea lui Alexandru Ispilante împărţiţi în 2 
cete: Gheorghe vătafu cu cetașii lui şi lordache cu cetașii 
lui. Cel dintâi susţinea că Iordache cu neamul lui au fost 
zestraşi şi — ca atare— are parte numai în silişte iar nu şi 
în munţi; mai pretindea apoi că moșia lor umblă pe 15 
moşi“pe când lordache susțineă că numai 7. Domnul însăr- 
cinează 4 boeri mari să studieze afacerea după actele păr- 
ților şi să-i raporteze, ceea ce-i şi făcură printr'o anaforă 
din lunie 1775 arătându-i' că din hrisovul cel mai vechi pe 
care-l aveau, al lui Mircea Ciobanul se vede că moşia umblă 
pe 7 moşi. În ce priveşte primul punct dacă zestraşi: aveau 
sau nu drept şi în munţi, fie că nu se stabililise că Iordache 
cu cetaşii erau zestraşi, fie că sa admis soluţia afirmativă, 
Domnul hotări ca fiecare să stăpânească după părțile 
moşnenilor lor, fără a se face vre-o distincţie între silişte 
şi munţi. Pentru că trebuiă a se şti cine se trag din acei 
7 moşi şi fiindcă nu veniseră toţi moşnenii la Divan, Ipi- 
lante dispuse să meargă la faţa locului mai mulţi boeri, oameni 


de incredere, să adune pe toţi moşnenii şi de faţă cu toţi 


să le aleagă părţile ce li se cuvin după moşi. 

In al 2-la rând se mai plângeă Ghorghe vătaful cu cetașii 
lui că Iordache prin viclenie a făcut pe unii moşneni să-i deă 
lui dreptul de a luă tot venitul munţilor şi al unei căşerii, 
cu condiţiune ca, după ce-şi va scoate cheltuelile făcute cu 
căşeria să împartă frățeşte ceeace mai rămâneă ; tot atunci — 
ziceau ei —le-au luat şi hrisoavele de stăpânire aşă că 
mai tărziu să le tăgăduiască chiar drepturile de moşneni. 
In urmă nu numai că nu le-au mai dat nimic dar i-a bătut, 
i-a supus la casne şi nu le-a mai dat nici hrisoavele. 

Asupra acestui punct Domnul a ordonat să se facă o 
cercetare de către ispravnic apoi cercetând şi el în persoană 
şi convingându-se de dreptatea et A a hotărit ca 
lordache să fie bătut la scara domnească şi să fie dus sub 

aza unui zapciu la cercetarea orânduită asupra punctului |. 
n ce priveşte venitul a obligat pe lordache să-l restitue 
pentru tot timpul cât a stăpânit munţii iar hrisoavele să 
se dea unui moşnean „de nădejde“, om cu credinţă pe 
care-l vor alege toţi moşnenii din amândouă cetele. 

In al -lea rând se jăluiau că lordache le-a cotropit zece 

deiniţi de pământ, îngrădindu-le şi făcându-şi casă pe ele. 
Iordache răspunse că nu le-a îngrădit cu intenţie de a le 
cotropi ci pentrucă semănase pe ele bucate şi trebuiau pă- 
zite de vite dar dacă moşnenii se opun e! va ridică îngrădirea. 
Domnul hotări în acest sens. 

Se vede că acest Iordache nu sa astâmpărat căci mai 
târziu, în 1796 Martie 17, Arefenii cerură Domnului să is- 
gonească- din satul lor 4 inşi în fruntea cărora este lor- 
dache pentru că le făcuse prea multe necazuri şi stârnise 
gâlcevuri între ei (1). 

Eră şi timpul de a încetă certurile dintre ei căci aveau 
să lupte cu streinii care în curând le pătrund în moşie. 

La începutul sec XIX Marele vistier Constantin Filipescu 
stăpâniă —-în baza unor zapise de cumpărare — mai mulţi 
munţi din hotarul Arefului. In acei munţi rămăseseră ne- 
vândute numai 3 familii şi 3 cesvârti dintre moşneni, aşă 
că cei ce aveau aceste drepturi stăpâneau în devălmăşie cu 
Filipescu. 

Voind să'şi aleagă părţile sale de ale moşnenilor, cere 
la 16 Ianuarie 1814 Domnului să poruncească la 2 boeri să 
hotărască moşia, cerere pe care i-o satisface la 20 Ianuarie 
trimițând pe Pitarul Niculae Rătescu şi pe Şetrarul Ene Bră- 
tianu boieri bătrâni din partea locului „cu toată ştiinţa şi 
frica lui Dumnezeu“. Hotarnicii mergând in partea locului, 
împreună cu vechilul lui Filipescu, chemară pe toţi moşnenii 
şi în special pe cei ce nu-şi vânduseră drepturile şi-i intrebară 
dacă-i primesc ca hotarnici sau cer pe alţii. Moşnenii răspun- 
seră că deoarece le-a rămas o prea mică parte în acei 
munţi ar voi să- -şi vânză şi ei drepturile dacă li se dă un 


preţ „cuviincios“. Invoindu-se cu vechilul vândură și ei 


Marelui Vistier astfel că acesta rămase singur proprietar 
al acelor 15 munţi, stăpâniţi odată numai de moşneni şi 
deci hotarnicii n'aveau pentru ce să mai facă alegerea în 
munţi. Cum însă Filipescu cumpărase şi câtevă livezi de 
fân şi 4 căminuri („ce se numesc delniţe“) din siliştea sa- 
tului s'au ales numai acestea. Totodată cu ajutorui hrisoa- 
velor prezentate de moşneni, anume ale lui Radu Șerban 
din 1606, sa controlat hotarele față de vecini. Atunci li 
s'a luat moşinenilor — în silnicie ziceau ei mai târziu — şi 
sineturile între care şi pe cel dat de Alex. Ipsilante. 


(1) Ureche A. V. istoria Românilor T. IV. pag. 341. 

Odată intrat în moşie Filipescu îşi mări mereu stăpânirea, 
provocând nemulţumirea moşnenilor. Judecată serioasă între 
fiul lui, vornicul lordache Filipescu şi Arefenii incepu pela 
1833 când se judecă la judecătoria „de întâia cercetare“ şi apoi 
la Divan. Motivele de nemulțumire ale Sătenilor erau 
1) că nu li sa plătit prețul pentru al 7 lea moş numit Ioa- 
nicescu 2) că li se luase în silnicie hrisoavele dela A. Ipsi- 
lante 3) că dintre vânzările arătate de Filipescu ca făcute 
intre 1805-1814 sânt adevărate numai 14, iar celelalte sânt 
„cu siluire“ 4) ta chiar în cei 6 mași vânduți se găseau mulţi 
moşneni cari nu-şi vânduseră drepturile 5) că nu li se plătise 
prețul pentru cele 40 familii pe care le cumpărase Filipescu 
în înfărcătoarea Bărbuşa- şi pentru altele din înțărcătoarea 
Glodul Stoichii (1). Opunându-li se prescripţia ei arătară 
că pentru aceleaşi chestiuni au dat o jalbă și lui Vodă Şuţu 
dar nau primit nici un răspuns, fiindcă adversarul lor erâ 
Mare Logofăt iar când au vrut să mai deă alta, Şuţu sa bol: - 
năvit şi a şi murit; apoi că venind „răsvrătirea trecută“ 
(revoluţia (Enteasci şi mişcarea lui Tudor Vladimirescu) 
Vornicul Filipescu s'a dus în Ţara nemţiască așă că n'au 
mai putut să se judece ; au fost totuși destul de stăruitori — 
ziceau ei — căci imediat ce el sa inapoiat la Piteşti i-au dat 
o jalbă la care le-a răspuns că va veni chiar la faţa locului 
spre a termină odată cu ei dar nu s'a dus. Socoteau astfel 
că au făcut tot ce sa putut pentru a nu lise zice că au 
tăcut atâta vreme şi că au recunosct dreptatea boerului. 
Divanul însă n'a vrut să ştie, le-a cerut dovadă că s'a întrerupt 
prescripţia, dovadă pe care n'au putut s'o dea. Cerându li-se 
să dovedească cum că hrisovul lui Al. Ipsilante li s'a luat prin 
silnicie nu sânt in stare să facă nici această probă dar sus- 
țineau că era imposibil să fi dat ei acel hrisov de bunăvoe — 
cum pretindea Vornicul — fiindcă acel hrisov este titul intre- 
gei lor moșii din care ei au de 3 ori mai mult decât Filipescu 
şi prin urmare nu eră să-i dea lui originalul, chiar dacă 


(1) Inţărcătoarea, după cum ni s'a spus, este partea de sus a muni 
ților unde se ţin la păscut meii pe care vor să-i ințarce, deosibindu- 
astfel de oi pe care le pasc în pâdurile de jos ale munţilor. Intr'un 
sens mai larg înțărcători sânt în genere locurile de păşune spre de- 
osibire de livezile de fân. Ele se impărțeau—o împărţire teoretică—ca 
mai toate împărțirile moşiilor moşneneşti, în familii ; o familie da 
drept (după suprafața înțărcătoarei) la un număr de pogoane. In 
Bărbuşa da drept la peste ro pogoane. 

i-ar fi vândut cu adevărat a g-a parte, ceeace iarăşi văzu- 
răm că ei contestau. 

Divanul, nu ia în considerare aceste susțineri ba, dacă 
credem reclamaţia lor, ar fi trecut în hotărâre altcevă decât 
arătările lor, anume că ei ar fi atacat ca făcute „prin siluire“ 
numai vânzările dintre 18ro — 1814 pe când ei atacaseră pe 
toate dintre 1805 — 1814. 

In sfârşit Divanul le respinge jalba şi atunci ei apelează 
la Inaltul Divan. 

Aci Filipescu înfăţişă prin vechilul său ca titlu de propie: 
tate zapisele de cumpărare dela moşneni. Ele erau dintre 
anii 1805 — 1814, erau iscălite de vănzători, de martori şi 
adeverite de ispravnicii judeţului şi se găseau trecute într'o 
condică pecetluită pe toate foile cu pecetea domnească a lui 
lon Vodă Caragea având ca adeverire şi iscălitura marelui 
logofăt şi a condicarului Divanului. Mai prezintă apoi şi 
cartea de hotărnicie din 1814 făcută de lene Brătianu şi 
N. Rătescu. Arefenii nu putură nici aci să aducă vreo dovadă 
că S'ar fi exercitat vreo siluire asupra lor, fie la facerea 
vânzărilor, fie la lucrarea sineturilor, sau că nu li sar fi 
plătit preţul vânzărilor recunoscute ca adevărate; nu putură 
dovedi nici că dela 1805 până la 1833 când porniră judecată, 
ar mai fi inceput vreo judecată contra boerului. 

Inaltul Divan respinse apelul moşnenilor pentru următorele 
motive: că ei nu dovediră siluirea, pretinsă la vânzări şi 
la luarea sineturilor, aşă cum cereă art. 18 cap. II partea 
VI din pravilă; că chiar ei în apelaţia către Inaltul Divan 
susţinuseră că toate vânzările au fost făcute cu silnicie iar 
mai pe urmă la judecată recunoscuseră de bune 14 zapise 
cea ce după părerea înaltei istanţe, dovedeă rea credință şi 
netemeinicie, dar care in realitate, poate că eră o simplă 
greşală de redactare a petiţiei de apel, care nu trebue apre- 
ciată caşi cum semnatarii ei ar fi fost cine ştie ce pravi- 
Jişti; că trebue să i se fi plătit şi preţul vânzărilor peatrucă 
în condica de zapise a lui Filipescu se găsiă trecut că şi-au 
primit toţi banii şi pentrucă i-au dat şi zapisele, lucruri ne- 
combătute de ei cu nimic, şi contra cărora nu s'a reclamat 
timp de 5 ani, potrivit art 7. cap. | part. VI din pravilă; 
că nu se cade a li se da originalul hrisovului dela Alex. 
Ipsilante pentrucă Filipescu are cumpăraţi mulţi munţi şi 
inţărcători aşa că ei trebue să se mulţumească a luă câpii. 

Argumentul hotăritor, însă, pentru Inaltul Divan fu că 
chiar dacă ar fi adevărate toate susţinerile Arefenilor, în- 

tr'u cât au tăcut 28 de ani — dela 1805 până la 1833 — şi 
au lăsat pe Filipescu să stăpânească „cu bună credinţă şi 
linişte“ şi-au pierdut dreptul de a mai reclama ceva „fiind 
trecute soroacele ce le orândueşte pravila.“ 

Cum se vede şi aci la cea din urmă instanţă li s'a respins 
cererea tot pe baza pescripţiei. 

In zadar susţinuseră ei că s'au jăluit mereu, că n'au putut 
dobândi dovezi despre aceste jăluiri fiindcă adversarul lor 
eră un slujbaş mare. In faţa pravilii neidurătoare trebueau 
dovezi şi neputându-le produce, trebuiră să-şi plece capetele 
și să se supue hotărârii prin care se dispuneă ca Filipescu 
să fie neturburat în stăpânirea sa iar moşnenii, dacă cred 
că li s'a făcut vreo călcare la părţile rămase nevândute, 
să-şi ia un boer „alegător“, hotarnic, care observând cartea 
de hotărnicie din 1814 şi zapisele de vânzări ale jăluitorilor 
atât cele trecute în condica pecetluită cât şi cele ce se vor 
fi făcut în urmă, prin cartea de blestem, să aleagă părţile 
ce vor mai fi rămas moşnenilor. Dacă vor rămâne mulţu- 
miţi să-i deă adeverinţă de mulţumire şi să se pue și pietre 
de hotare dându-se ambelor părţi câte o carte de alegere 
iar de nu se vor mulțumi să se pue numai semne şi să se 
raporteze Divanului. Tot acel boer prin cartea de blestem 
aveă să aleagă venitul ce li s'a luat după părţile lor nevândute. 

La 1845, George Filipescu proprietarul de atunci cere la 
Departamentul Dreptăţii să i se autorize un hotarnic pentru 
moşia ce aveă în Aref şi mai ales pentru ai alege înțăr- 
cătoarele şi locurile infundate dintre moșneni, aşa precum se 
prevedeă in hotărârea Inaltului Divan. Departamentul Dre- 
ptăţii autoriză pe Inginerul hotarnic N. G. Chirculescu pe 
care-l primiră şi Arefenii. El lucră câtva timp în 1846, apoi 
fiindcă moşnenii fură ocupați cu „strânsoarea“-amână lucrarea 
în 1847 când, murind Filipescu, o suspendă pentru mai mult 
timp. Voind să se isprăvească odată această alegere, moş- 
nenii reclamară lui Ştirbei Vodă în urmă cărei reclamaţii 
inginerul fu invitat prin Departamentul pd n i de către 
Preşedintele Tribunalului Argeş să procedeze la hotărnicire. 
După ce primi unele deslegări dela Tribunal, continuă lu- 
crarea şi o termină în 1855, constatând că moşnenii mai au 3 
familii în înţărcătoarea Bărbuşa şi 16 în Glodul Stoichii. 

La 1861 partea de moşie a lui Filipescu trecuse prin vâa- 
zare la Mihail Hagi-Ștefan. Atunci se făcu alegerea defini- 
tivă a părţii moşnenilor în înţărcători. După actele pre- 
zentate s'a găsit că moşnemii nu mai au în Bărbușa decât 

o familie şi jumătate care dă drept la o stăpânire de 15 
pogoane, 28 stânjeni pătraţi, 7 palme și +/,,. In glodul Stoi- 
chii s'a găsit că vânduseră 5 familii peste ceea ce li se cuve- 
niă. Dar pentru a termină gâlceava cu ei propietarul a 
renunţat la ce avea să mai ia in Glodul Stoichi iar drept 
ceă ce avea să ia moşneii in Bărbuşa le-a dat in Glodul 
Stoichi 20 pogoane, 8o st. p., 18 palme. Cu această ocazie, 
mulțumindu-se ambele părţi, s'a impetrit şi alegerea începută 
in 1846. 


. - 


Aflu că tot sau mai judecat multă vreme cu noul pro- 
pietar G. Ştefănescu, până acum câţivă ani când pentru 
terminarea neinţelegilor au încheiat o pace, care sperăm 
că va fi sfârşitul atâtor sbuciumări. S'au mai ivit şi oare 
cari certuri între ei tot din pricina proceselor, dar pare-se 
că acum S'au liniştit. 

Acestea sânt principalele întâmplări din viaţa Arefenilor 
pe care ni le desvăluesc actele ce am putut cunoaşte. 

Aceiași îndârjire pentru apărarea moşiei o găsim în se- 
colul XV ca şi în al XIX. Mai greu le-a fost la inceputul 
acestui din urmă secol pe vremea ocupaţiei ruseşti 1806— 
1812) când — poate şi din pricina greutăților stăpănirei 
străine — fură nevoiţi să lase pe un străin să le pătrunză 
în moşie. 

“Multe greutăţi au întâmpinat — şi câte or fi acelea pe care 
nu le cunoaştem! De câte ori nu se vor fi ascuns în adân- 
cimea pădurilor ca pe vremeă lui Duca Vodă! De câte ori 
nu vor fi fost găsit adăpost pe „Piscul Băjeniei“ din hota- 
rul lor! De câte ori nu vor fi fost jăfuiţi ca de Logofătul 
Grigore! De câte ori şi cate zile nu vor fi stat în aştep- 
tare pe la uşile ispravnicilor şi chiar ale Divanului domnesc 
după ce veniseră — Dumnezeu ştie cum — cale de atâtea 
poşte pe drumuri grele! Şi de câteori nu vor fi zăcut în 
umezeala puşcăriilor iar cei rămaşi acasă fără hrană nu vor 
fi jălit pe cei ce nu mai veneau ori se întorceau schilodiți! 
Numai văile şi munţii ne-ar puteă spune mai amănunţit cum 
sa scurs viaţa Arefenilor. 

Orcât de multe au îndurat, totuşi le-au infruntat cu băr- 
băţie, nau pierdut tot pămăntul strămoşesc pe care l-au 
iubit mult şi l-au apărat cu atâta trudă. 


Piteşti. 
ANDREI RĂDULESCU, 


